_:n1fcd594e2b5a4712a25b1b3b75f41162xb0
<http://schema.org/description>
"Kohë më parë, përpara përhapjes së feve monoteiste, njerëzimi hyjnizonte diellin e hënën. Si ilirët e hershëm, ashtu dhe pellazgët e lashtë, ishin ithtarë të paganizmit dhe hyji Diell ishte më i rëndësishmi për ta. Në nder të tij, paraardhësit tanë festonin Buzmin ose barasvlerësin tonë të Yule-it nordik.  Buzmi është festa pagane e ringjalljes së hyjit Diell, e cila përkon me solsticin dimëror. Buzm është emri që iu dha copës së drurit që pritej veçanërisht për këtë rast dhe vihej në vatër gjatë ditëve kur kremtohej Buzmi.  Kjo festë përfaqëson kalimin ciklik të kufirit që ndan pjesën e vitit ku mbizotëron errësira me atë ku mbizotëron drita, ku druri ritual përfaqëson Diellin dhe fuqinë e tij, që hyn në vatrën e shtëpisë e cila simbolizon botën, dhe sjell tek ajo dritë dhe ngrohtësi.  Në nder të kësaj copëze të vyer të trashëgimisë sonë kulturore, Illyrian Saloon organizon për të katërtin vit radhazi festën e Buzmit, si gjithmonë shoqëruar me lojërat tradicionale të kësaj feste."
<https://almanart.al/events/festa-e-buzmit-te-illyrian-saloon/>